賈多男，字和仲，號道 乾，自號四從先生，直隸真定府南宮縣人。 生平 賈多男自幼喪母，年十八，應童子科，被知縣範公舉為第一。萬曆三十一年（1603 年）癸卯科順天府鄉試舉人，天啟五年（1625 年）乙丑科進士，房師為兵科都給事中羅尙忠，七年授官行人司行人，崇禎三年（1630 年）充考試官，典雲南鄉試。崇禎四年十一月考選，授江西道御史《崇禎長編卷之五十二》：崇禎四年十一月辛未，考選科道各官，以朱邦祈為南京戶科給事中，陳昌文為南京刑科給事中，賈多男為江西道御史，祁彪佳、黃金貴為福建道御史，劉興秀、胡接輝、張振纓為廣東道御史，劉光鬥、郭必昌、楊希旦、趙繼鼎為廣西道御史，傅文龍、吳道昌為河南道御史，禹好善為山東道御史，李右讜為山西道御史，李謨為雲南道御史。，巡視盧溝橋，又巡視城工。六年，試職滿，轉正，又奉命巡視甘肅兼攝學政。捕殺鞏昌府大猾王風狼，為民挖井，人稱 賈公泉。崇禎八年（1635 年）和十年（1637 年），兩次巡按浙江，督理鹺務。十一名，丁繼母憂去職，時家鄉南宮縣被攻破，長子殉難，家室被焚燬。賈多男為母治喪完畢後，即杜門卻客，不再出仕《南宮縣誌》：賈多男，號道乾，以進士擢授侍御，兩巡鹺務，持己清廉，居官剛介，激揚稱職，除大害，擊大奸，宦業表表一時，事久論定，今特詳請崇祀鄉賢，有傳入藝文志中。《南邑侍御賈公道乾傳略》：賈公諱多男，字道乾，生而穎異，嶷然不凡。年十八，應童子科，即為縣尹範公所賞拔，置第一。癸卯舉明詩高等，為一房之冠。既而屢試春官皆不售，公遂絕意進取，篤志正學，加以中年善病，恆欲宅心事外，為出世之業。於是旁搜柱下、漆園及瞿曇氏書讀之，無不研極精微。至乙丑，為同志者所強，勉就公車，適公卷在詩五房，房師為羅孝可先生，見卷大奇之曰：蒼古如此，真先輩典型也，即其文可想見其人。急拔之。公之第也在久淹之後，人人鹹為公快，而公視之若固有。丙寅謁選，為選君所厄。至丁卯，始授行人，既號清署，公又無他營，至於交遊，更斤斤毖慎，未嘗輕造勢要之門間，有不容己者，亦止淡然禮交而已，恆趺坐竟日，或觀書飲酒以為愉樂，自以為古之吏隱，不過如此。公每奉命而出，見廚饌過豐者，對之必怫然不樂，曰：吾何德及此，而以有盡之財，供不情之費乎。躬自檢閱，以付所司焉。公為孝廉，鄉里已有長厚之譽，及舉禮闈，益戒飭子弟及僕從人等，視昔加謹，時舉君子，惡居下流，天下之惡皆歸二語，以自警，故終公之世，邑中迄無間言。庚午典雲南試事，公與同事謝公焚香矢天，秉公較閱，每得一卷即於神前往復商確，彼此俱不參以成心，揭榜之後，闔省懽呼，號稱得人。滇中素饒珍異，公至一無所問，歷俸四載，或勸公於當道宜少示周旋，以為考選地。公曰：富貴在天，招之不可使來，推之不可使去，彼徼倖者既謂可以力取，而忌嫉者又謂可以力奪，此皆陰為造物所愚而不覺者也，吾何與焉？主爵者以公品望素孚，乃授公江西道御史，實為一諮之首。公之入臺中也，務持重，存大體，度其切於世務者而後發，條上時政五事，俱蒙口口採納，內有謹用人一段，語涉銓曹，一時謀傾冢宰者群起嗾公，公屹不為動，曰：言官為朝廷耳目，豈可作私人鷹犬乎？初公以人望所歸，當路者鹹欲引以為重，而公故以落落處之，孑立無與焉。公以季差巡蘆溝橋，又巡城工，皆以清慎廉察著績。癸酉，公試職滿，巡按甘肅兼攝學政，公力以澄清為己任，痛釐夙弊，秉公無私。屬吏不得以非道為逢迎，內外肅然。公過蘭州，肅藩見而謂人曰：新按臺嚴毅清迥，望之使人意消，殆不可幹以私者。甘肅番漢錯處，有事幹人倫者，公必盡法繩之。或謂遐方絕域，不可以中國之治治之，公竟一無所貸，然而彼中人士由是漸知嚮方矣。邊方風氣獷捍，武人慾邀功幸賞，每乘夜襲殺諸近地屯牧者以為功，公切戒其諸帥曰：彼仰鼻息於我，自當優容以示兼覆之意，今無罪而剪滅之以為功，縱可以叨升賞，其若天地鬼神何？況殺降激變，國法更自不容耳。訓諭嚴切，諸弁有聞而泣下者，鹹曰：非公天地之心不及此。鞏昌大猾王風狼，隴右道中軍也，怙勢肆惡，郡邑苦之，公稔知其奸，既而以捕盜戕殺無辜，為冤民所訴，公檄鞏昌府嚴訊，即命撲殺之，死之日，無不人人稱快。公嘗謂：興一利不如除一害，而除一害人之事又不如除一害人之人。公之立意鋤惡如此。公平日嘉惠後學，既以巡方而兼課士，每閱試卷，靜心質對，自以為並其人之心術見之。公務之餘，即親詣明倫堂，為諸生敷陳大意，拈書中切要者，一字一句以為標題，而旁引曲喻，無不婉轉開示，闔郡人士鹹以為聞所未聞，一時從遊之士後皆為名彥雲。臨鞏二府接壤蜀漢，時有流冠之警，公單力支援，毅然以地方為己任。凡修城濬隍，制器械，造火藥，皆取贖鍰自辦，且聞鞏昌地形高亢，恆苦乏水，公浚井以備不虞，鞏人至今呼為賈公泉焉。既而流寇闌入，公身帥士民，晝夜守城，矢及面前，不為少避。且肅清內地，奸宄莫容，賊知難犯，乃旁掠寧遠、伏羌二邑，公復檄隴右道張公兆會，勵以大義，激之使援，張公曰：誠不憚一往，奈空拳難以集事何。公曰：無憂。即取數百金授，張公且感且泣，曰：公推誠如此，區區一身非復我有矣。遂冒險而行。時賊在近郊，與之分道而馳，比至城下，人心皆洶洶思遁。張公急闔門乘城，懸賞擊賊，已而賊眾大至，見城守甚嚴，乃舍之而去。當是時賊勢既迫，兩邑已無固志，惟公力為救援，故幸而獲全焉。乙亥，巡按浙江，督理鹽課，兩浙夙號善地，物產之饒，甲於天下。宦遊斯地者，每假顏色於左右，故奸胥得肆為浸漁，公帑不貲，因而旁搜事端，剝虐商民，請謁公行，交際糜爛，法紀為之蕩然。公至而大憤曰：一手縱不能障狂瀾，亦何至與波俱沒耶！於是一意肅清，焚香告天，飲食之外，誓不以一錢自免，與各屬約不妄拿一訪，不濫準一詞，務與地方相休息。有司有預拿訪祀以為逢迎者，公嚴檄釋之，使無辜之民不致有輕陷囹圄者，獨於奸吏不少寬貸。有書役胡萬錦等匿藏薄籍甚致，盜改章疏，公發其奸狀，嚴刑究懲，一應錢糧俱手自檢察，諸吏惟凜凜奉行而已。鹽課號為利藪，每季掣官率以重賄得之，公曰：此鹽政大蠹也。於是自擇廉幹節推為之，凡三日竣掣，一時肅然，兩浙鹽法最稱修舉焉。仁和令某貪肆無忌，侵冒鹽課數千，捏造虛策以抵飾，公大怒，即草疏糾參，撫院兩司皆以為俸深甲科，交口庇之。公曰：貪吏欺罔若此，如法紀何？竟排眾議而劾之，一時公論稱快。事竣覆命，道經湖州，有豪宦某縱僕殺人，而反誣被殺之家為盜，授意通判備極拷掠。公廉得其情，切責通判，改檄嘉湖道嚴訊，且曰：吾坐以待此，務竟其事。左右皆謂此屬大盜渠魁，竄名宦僕，官府久不敢問。今一旦攖其兇鋒，得無有意外慮乎！公毫不為意，卒窮治之。時烏程相公將去國，聞此事，乃驚歎曰：吾浙百年來未見有此舉動，賈公真御史也。溫州民林魯以鹽梟被誣，坐贓百餘金，繫獄彌年，贓無所出。公憐其冤，將釋之，有司曰：前院提林魯贓甚急，不得已將正項那借，今欲釋之，是那借者終不得補也。公曰：以百金而易一命，又何吝焉。即取別項還有司，而出林魯於獄。公雖外飾廉隅，而內無城府，前使者透支課額不可勝計，公徹底清查冒濫，前使者聞而大懼，以為將發其私也，託公知交為言，公曰：翹人之罪以為功，幸人之敗以為利，此吾所深鄙而不忍為者。竟以已任內餘額代為抵補，卒無一言加於前使者。按臺郭公謂人曰：賈公心事天清日霽，不作風波於世上，真今人中古人也。及公之歸，行李蕭蕭，不持一錢，惟江南書籍數百卷而已。覆命後，屢次乞休，不獲所請。丁丑冬，復差視兩淮鹺課，時兩淮鹽弊滋叢，課額日蹙，朝廷怒甚，將前使者置之大辟，特遣內臣楊顯名監其事，公適承其後，人人皆為公危。公受命過家，即自辨五百金攜之赴任，曰：持此以供一年之用，所不能不取於地方者，惟邗溝一杯木耳。至之日，痛革濫觴，杜絕交際，一一如在兩浙時，而小心畏謹，視昔有加焉。時內使怙勢張甚，且持巡方者短長而狎侮之，公既以方嚴自處，不為少屈，內臣亦敬憚公，憲體賴以復振。淮課舊額每年徵解一百廿萬，公力為節省釐敭，銖錙悉還公家。一差之內，完過一百八十八萬有奇，錢糧溢額，無與為比，而公卒無一言誇詡。嘗曰：士君子自立朝居家，以至處心制行，所當樹立，以圖不朽者，不知凡幾，不得已而以催科見長，風斯下矣。況以國家應有之財，還之國家，有何勞績，而乃攘為己有耶！公之居功不伐如此。鹺務號煩劇之任，淮揚當南北之衝，公執簡以御煩，處靜以遠囂，凡鹺政以外，一槩謝絕。蔬食飲水洎如也。值江夏賀相公去國，過淮揚見公，曰：以先生光明俊偉之節，而從事於動心忍性之學，吾師乎！吾師乎！其見重名流又如此。戊寅，事竣將代，值南宮城破，公長子以身殉難，家室焚燬，再遭繼母之喪，公聞訃即歸，有勸公少資地方物力以經營家計者，公曰：貪廉者人也，損益者天也，以吾硜硜之節，尚不免乎招損之數，使吾更為肥家之計，其招損又何如矣。況天欲損之，我乃益之，是違天也，我必不以非義之財上汙先人，下累子孫也。時運長某於鹽政頗有勞績，然陰附內監，公甚鄙之，渠不自安，恐薦剡遺之也，聞公家毀，乃具千金為餉，曰：此公分內物，與旁搜而攫取者有別。公峻詞拒之，某又易其辭曰：夷齊溪刻，恐非中道，公權以濟事，何不可者。公大憤曰：夷齊非中道，盜蹠乃中道乎，何以此汙我，並誣前聖耶。乃怒而擲之於地，一時其事地方者鹹曰：歲寒知松栢，誠哉言乎！公之歸自兩淮也，治太安人喪畢，即杜門卻掃，謝絕人事，曰：吾自家居以至宦遊，無一端不了之事，無一處不結之局，惟送死一著是一生究竟大事，念之不無介介。於是盡去枝葉，收斂精神，篤志潛修，未歿以前一日，與嗣子還素講曾子啟手啟足，詞理懇惻，又笑曰：生寄也，死歸也，人何諱焉。因以後事囑曰：無為厚葬，無受賻奠，無為誌狀碑銘，不得以新綺衣冠斂。其生死了當又如此。公剛介秉性，廉靜持躬，衣則悪文繡，室僅蔽風雨。絕色而居，粗糲而食。其對瑰異奇玩之器，臺池亭榭之美，疾之不啻如仇，是以三職巡方，兩處財賦之地，皆空囊而歸，人鹹謂有激而然而不知奉於身者，既薄則資於物者，自輕雖欲不廉，而無所用之也。公之學，初本於朱子，既而見王宗貫先生之言曰：讀書當從洙泗源頭討分曉，他人直向朱子腳盆水討分曉。因讀文成、龍溪諸錄，遡之六經及濂洛諸儒，至喜怒哀樂未發之謂，中曰是矣，是矣。澄慮默會，恍然有得。在孝廉時有《讀書狂言》，在京邸有《閒居隨筆》，又有入臺諸疏。在甘肅有《按秦疏稿》，在浙有《視鹺憲稿》。不意戊寅之歲盡付之一炬，使後人不獲讀其文，想見其人，不勝為之嘆息雲。論曰：初蒞南邑即聞邑先達有賈侍御者，卓行君子也。閱歲餘，薦紳先生暨都人士其言公清風偉節，允宜崇祀，無愧儀型，乃從其嗣君還素得悉遺狀，予不勝嚮慕焉。夫前有美而弗錄，邑有賢而弗彰，皆長吏之責也，餘敢不載筆敘之。。康熙十三年，入祀鄉賢祠《南宮縣誌》：明江西道監察御史賈多男，康熙拾貳年闔邑公舉崇祀鄉賢，知縣胡胤銓詳請，拾叄年各憲批允入祠。。 家族 祖父賈可往。父賈子翼，曾任山東禹城知縣，為官清廉。以子貴贈江西道監察御史。母陳氏、楊氏累贈安人。 參考文獻 D Category 南宮人 Category 萬曆三十一年癸卯科順天鄉試舉人 Category 明朝行人司行人 Category 明朝江西道監察御史